माफ़ करना।
टाइलर। सुनो, यह देखो। इसके अंत में एक कमाल की ट्रेन ताल है।
अह-हँ।
क्या बात है। पर तुम्हें हमेशा मेरा ही लॉकर इस्तेमाल करना होता है?
सैथ। मैंने तुमसे कितनी बार कहा है?
गलियारे में ड्रम नहीं बजा सकते। उसके लिए हमारे पास संगीत कक्ष है।
हाँ, पर वह स्कूल के दूसरे कोने पर है, तो…
स्कूल के बाद तुम ये वापस ले सकते हो।
चिंता मत करो। मेरे पास बैग में एक और जोड़ी है।
तुम गणित परीक्षा के लिए तैयार हो?
क्या? आज परीक्षा है?
तुम भूल कैसे सकते हो? मिस बैलफ़ोर ने पिछली क्लास में इसका ज़िक्र किया था।
मैं मज़ाक कर रहा था।
छोड़ो।
शापित नहीं करना चाहता, पर शायद मैं इस बार "सी" ला सकता हूँ।
मैं भी।
कल रात मैं एक बच्चे को संभाल रही थी और कुत्ता मेरा होमवर्क खा गया।
सच में। मज़ाक नहीं कर रही।
गुड मॉर्निंग।
तो, लगता है कि एक समस्या आ गई है और वह अच्छी नहीं है।
कल, स्कूल के बाद,
किसी ने मिस बैलफ़ोर के कंप्यूटर से आज की परीक्षा के उत्तर चुरा लिए।
अब, ज़ाहिर है, जिसने भी यह किया वह जानता है कि यह ग़लत है।
तो, मुझ से आकर मिलने के लिए मैं आज दिन के अंत तक का समय दे रहा हूँ।
वरना, मिस बैलफ़ोर को सारे नए सवाल लिखने पड़ेंगे,
जिसका मतलब होगा तुम सभी को पढ़ाई में दुगना समय देना होगा।
और अगर कोई सामने नहीं आया,
मैं तुम सब से आमने-सामने तब तक मिलूँगा जब तक मैं पता नहीं लगा लेता कि दोषी कौन है।
सर्किट ब्रेकर्स
दुनिया के बेहतरीन प्रिंसि-दोस्त
"असल में, 74 प्रतिशत बच्चों की
उनके मुख्य विषयों की कार्यक्षमता में बढ़ोतरी हुई है जब उन्होंने…"
उसके लिए भाषण नहीं पढ़ना होता। मुख्य बिंदुओं का इस्तेमाल कीजिए।
इसे थोड़ा आराम से बोलना होता है, पता है?
मैं क्या मदद कर सकता हूँ, सैथ?
ख़ैर, आपने कहा था कि दोषी छात्र के पास आज दिन के अंत तक का समय है, तो…
तुमने उत्तर चुराए थे।
किसी वजह से, मैं हैरान नहीं हूँ।
-बुरा लगा। -बैठो।
ठीक है, देखते हैं।
आप किसे फ़ोन कर रहे हैं?
तुम्हारे माता-पिता को।
अरे, नहीं, मुझे नहीं लगता उसकी ज़रूरत है।
वे बहुत व्यस्त लोग हैं।
हाँ, हैलो, मैं प्रिंसिपल यंग बोल रहा हूँ।
सैथ के बारे में बात करनी है, आपकी सुविधा अनुसार मुझे जल्द से जल्द वापस फ़ोन करें।
एक स्थिति है जिसके बारे में मुझे आपसे बात करनी है। धन्यवाद।
पक्का मुझे घर में बंद कर दिया जाएगा।
अगर मेरे यह कहने से कोई फ़र्क पड़ता हो तो मुझे सच में अपने किए पर पछतावा है।
अच्छा है। पर कोई फ़र्क नहीं पड़ता।
एक बार मैं तुम्हारे माता-पिता से बात कर लूँ, तब हम तय करेंगे कि इससे कैसे निपटना है।
हालाँकि, मैं ख़ुश हूँ कि तुमने बता दिया।
कम से कम वह तो सही किया।
जैसा कि आप सब जानते हैं, न्यूटन तकनीक का मक्का-मदीना है
और हमारे स्कूल ने उन्हें एक दिग्गज दी है।
वाह।
मैं बहुत उत्साहित हूँ कि डॉ. ऐना मायर्स
अपने सबसे नए आविष्कार को दिखाने के लिए यहाँ लौटी हैं।
और कुछ साल पहले ही
यह वहाँ बैठी हुई थी जहाँ आज आप सब बैठे हैं।
जो दिखाता है कि मेहनत करने से सब मुमकिन होता है।
हमने इसे अभी तक आधिकारिक रूप से लॉन्च नहीं किया, तो आप लोग इसे पहली बार काम करते हुए देखेंगे।
आसान से शब्दों में, यह बुनियादी विचारों की
एक सेकंड के कुछ हिस्से में ही अदली-बदली कर देता है।
जैसे टेलीपैथी?
कुछ वैसा ही।
मुझे दो स्वेच्छाकर्मी चाहिए।
हम करेंगे।
रुको। यह तो अभी से काम कर रहा है।
टाइलर, ऐसा कहने की तुम्हारी हिम्मत कैसे हुई।
ऐ, शुरुआत तुमने की थी।
ठीक है, बस करो। बैठ जाओ, टाइलर।
मैं करूँगा।
तुम्हें इस उम्र में होना याद होगा।
-सैथ। -हाँ।
ये इलेक्ट्रोड विचारों को तुरंत साझा करने देंगे।
अब, अपनी आँखें बंद करो।
आप दोनों को एहसास हो सकता है कि आपके साथ कुछ है,
भले ही बहुत हल्का हो।
लगभग जैसे कोई तुम्हारे एकदम पीछे खड़ा है।
मुझे हमेशा लगता है कि प्रिंसिपल यंग मेरे पीछे ही खड़े हैं।
ठीक है, इसका मतलब है कि संबंध स्थापित हो गया है।
अब, दूसरा व्यक्ति आपके सारे विचारों को नहीं देख सकता।
वे आपका दिमाग़ नहीं पढ़ सकते।
पर अगर आप कोई विचार बनाएँ तो वे उसे ले सकते हैं।
और वे उस विचार तक पहुँच सकते हैं अगर आप उनके या उनके नाम के बारे में सोचें।
-मस्त है। -मैं सैथ से सहमत हूँ। बहुत मस्त है।
ठीक है।
स्थानांतरण पूरा हुआ।
तुमने क्या कर दिया? मैं एक 12 साल के लड़के के शरीर में हूँ।
मेरे पूर्व परीक्षणों में, केवल सरल विचारों या बुनियादी वाक्यों की ही अदला-बदली हो पाती थी।
पर आप लोगों ने तो हर चीज़ की अदला बदली कर ली।
तुम इसे ठीक कर सकती हो, है न?
मैं इसके शरीर में रहकर स्कूल का संचालन नहीं कर सकता।
वाह, आपकी नज़र वाकई ख़राब है।
चिंता मत कीजिए। मैं इस प्रभाव को उलट पाऊँगी,
ब्रेन-टू-प्रोसेसर न्यूरल इंटरफ़ेस के पुन: अंशांकन द्वारा।
इसमें कितना समय लगेगा?
शायद 24 घंटे के करीब।
चौबीस घंटे?
हम इस ख़बर को फैलने नहीं दे सकते।
यह अच्छा नहीं लगेगा कि हमने किसी वैज्ञानिक को
एक छात्र पर ख़तरनाक प्रयोग करने दिया,
बस इसलिए कि वह कभी इस स्कूल में पढ़ती थी।
आपको लगता है यह मेरे लिए अच्छा होगा? मेरी फ़ंडिंग रद्द हो सकती है।
तो हम सहमत हैं? हम इसे राज़ रखेंगे।
आप लोग मज़ाक कर रहे हो?
सैथ?
मैं प्रिंसिपल बनूँगा और स्कूल का संचालन करूँगा?
-चिंता मत कीजिए। मैं किसी को नहीं बताऊँगा। -रुको, तुम किसी चीज़ का संंचालन नहीं करोगे।
मैं बहुत अच्छे से आप बन सकता हूँ। असल में, मैं आपकी शानदार नक़ल करता हूँ।
हालाँकि वह बुरी नहीं है।
मुझे काम पर लग जाना चाहिए।
बस अगले 24 घंटे शांत रहना।
अगर हम यह करने वाले हैं, तो हमें कुछ नियम बनाने होंगे।
अगर कुछ भी ऐसा हो जो ज़रूरी लगे, तो आकर मुझे ढूँढना।
ऐसा क्या हो सकता है? मैं प्रिंसिपल हूँ।
मैं टीचरों के लाउंज में रखे फ़्रिज से सब खा लूँगा
और सोफ़े पर नींद निकालूँगा।
आपकी जानकारी के लिए, बाद में पीई में मेरा फ़िटनेस परीक्षण है, तो शुभकामनाएँ।
साथ ही, स्कूल के बाद मेरी ड्रम सीखने की क्लास है।
साथ ही, कल के लिए मुझे बहुत सारा इतिहास पढ़ना है।
मिस्टर बर्ग बहुत सारा काम देते हैं। हाँ।
और मेरे दफ़्तर में किसी चीज़ को छूना मत।
माफ़ कीजिए, प्रिंसिपल यंग।
हाँ। मैं ही हूँ।
सैथ के माता-पिता पहली लाइन पर हैं। आपने कहा था कि यह ज़रूरी है।
हाँ। है। धन्यवाद।
माँ?
सैथ की माँ?
मुझे वापस फ़ोन करने के लिए शुक्रिया।
सुनिए। मुझे आपका फ़्लैट बहुत अच्छा लगा।
क्या आपके पास एक और टूथब्रश है?
क्योंकि आपकी इस्तेमाल करना बेईमानी लग रही है, हालाँकि, तकनीकी रूप से मैं आप ही हूँ।
मेरी टूथब्रश को छूना भी मत।
सिंक में एक और रखी है। इस्तेमाल करने के बाद फेंक देना।
ठीक है, समझ गया।
-वहाँ क्या चल रहा है? -मेरी मदद कर दो।
तुम्हारे माता-पिता ने स्टेक बनाया है।
-आप ख़ुशक़िस्मत हैं। -मैं शाकाहारी हूँ।
सैथ, खाने की टेबल पर फ़ोन नहीं ला सकते। तुम नियम जानते हो।
मुझे जाना होगा।
माफ़ करना… पापा।
आज तुम्हारे प्रिंसिपल का फ़ोन आया था।
उन्होंने कहा कि तुम बहुत अच्छा कर रहे हो और हमें तुम पर गर्व होना चाहिए।
उन्होंने यह भी कहा कि हमें तुम्हारे लिए एक नया ड्रम सेट खरीद लेना चाहिए, जो बहुत अजीब था।
पक्का वह किसी और सैथ की बात नहीं कर रहे थे?
शायद कल दोपहर 2:00 बजे के बाद आपको फिर से पूछना चाहिए।
पता नहीं तुम क्यों कहते हो कि प्रिंसिपल खड़ूस हैं। मुझे वह अच्छे लगे।
खड़ूस?
ख़ैर, खाना खाओ।
कैसा कामचोर है।
मिडल स्कूल गणित
सैथ के ड्रम स्टिक्स।
बेटा।
तुम्हें चौंकाने के लिए माफ़ करना।
मुझे लगा था कि तुम्हें इतिहास में बहुत कुछ पढ़ना है।
मुझे पढ़ना है।
बस पहले थोड़ा शांत हो रहा हूँ।
तुम्हारी गणित परीक्षा के बारे में पूछना भूल ही गई। मुझे पता है तुमने उसके लिए बहुत पढ़ाई की थी।
तुमने ये जो फ़्लैश कार्ड बनाए थे, वे सच में मददगार रहे।
मुझे पता है तुम घबरा रहे थे, पर तुम्हें सब आता था
और मुझे यक़ीन है तुम अव्वल आए होगे।
एक घंटे में बत्तियाँ बंद कर देना।
सैथ ने पढ़ाई की थी?
पूरे नंबर?
अरे, माफ़ करना।
ऐ, कैव!
मॉर्निंग, लीसा।
मिस बैलफ़ोर।
मुझे लग रहा है या वह अजीब था?
बहुत अजीब था।
ऐ, टाय। ये कपड़े आग लगा रहे हैं।
झूठ नहीं बोल रहा।
सच में बहुत अजीब था।
हैलो। क्या आपकी सहायक हर सुबह आपके लिए पेस्ट्री लाती है?
वह मुझे दो।
तुम्हारे चेहरे को क्या हुआ? मतलब, मेरे चेहरे को?
पहले कभी शेव नहीं की थी।
साथ ही, आज सुबह जब मैं उठा, मेरी कमर में दर्द हो रहा था।
शायद यह इस प्रयोग का दुष्प्रभाव हो सकता है।
इसे बुढ़ापे की निशानी कहते हैं।
चलो चुराए हुए उत्तरों की बात करते हैं। तुम परीक्षा के लिए तैयार थे।
क्या चल रहा है?
ये मेरी माँ का विचार थे। मैंने इनका बिल्कुल इस्तेमाल नहीं किया।
बता भी दो, सैथ।
तुम सारे उत्तर जानते थे।
दोषी कौन था?
टाइलर ने चुराए थे?
वह मुश्किल से गणित में पास होता है
और अंग्रेज़ी और इतिहास में भी।
मैंने चुराए थे। मैं ऐसी चीज़ के बारे में झूठ क्यों बोलूँगा?
मुझे नहीं पता।
पर तुम किसी को बचा रहे हो।
बेहतर होगा क्लास चले जाएँ।
सुनो, टाइलर।
मुझे तुम्हें कुछ बताना है।
कल, मैंने प्रिंसिपल से कहा कि परीक्षा के उत्तर मैंने चुराए थे।
तुमने परीक्षा के उत्तर चुराए थे?
इतनी ज़ोर से मत बोलो।
नहीं, मैंने नहीं चुराए थे। मैंने बस कहा मैंने चुराए थे। असल में हम दोनों जानते हैं कि किसने चुराए थे।
हम जानते हैं? किसने?
तुमने, टायलर। तुमने परीक्षा के उत्तर चुराए थे।
नहीं, मैंने नहीं चुराए। तुम ऐसा सोच भी कैसे सकते हो?
क्योंकि तुम्हारे अंक अच्छे नहीं हैं?
मेरे अंक हमेशा से बुरे रहे हैं।
असल में यह अजीब है पर समझ आता है।
मैं बस मज़ाक कर रहा हूँ।
मुझे पता है तुमने नहीं चुराए।
मुझे चुटकुला समझ नहीं आया।
क्या तुम सब लोगों को पता था कि टीचरों के लाउंज में ये मिलते हैं?
यह कितना कमाल का है?
तो, क्या चल रहा है?
-आमतौर पर, आप बैठक शुरू करते हैं। -बिल्कुल मैं करता हूँ।
पर आज के लिए, तुम लोग करो।
ठीक है। तो, हमें टीम की नई यूनिफ़ॉर्म के लिए चंदा इकट्ठा करने के विचार चाहिए।
हम चॉकलेट बेच सकते हैं।
नाह, वह हो चुका।
मुझे पता है: मौहल्ले की पार्टी।
क्या कहा?
पता है, हम एक डीजे लाएँगे, कलाकृतियों से जिम को सज़ाएँगे,
कुछ फ़ूड ट्रक्स बुलाएँगे।
और सारी कमाई यूनिफ़ॉर्म बनवाने के लिए इस्तेमाल करेंगे।
असल में, वह बहुत अच्छा विचार है।
बिल्कुल है।
मैं प्रिंसिपल हूँ।
-अगला क्या है? -स्कूल के लंच के मेन्यू को बदलना।
मिर्ची के पकौड़े हटा दो।
वे घिनौने हैं और बाद में सब बीमार हो जाते हैं।
उसकी जगह पिज़्ज़ा रख दो।
लेकिन मंगलवार पिज़्ज़ा का दिन है।
अब पिज़्ज़ा का दिन मंगलवार और गुरुवार है।
यह मज़ेदार है। और क्या है?
मुझे मदद चाहिए। मुझे अब भी जेरेमी से परेशानी हो रही है।
वह क्लास में हंगामा करता है।
-जेरेमी सबसे बुरा है। -प्रिंसिपल यंग।
अरे, चलो भी, हम सब यही सोच रहे हैं।
ठीक है, तो, अगर आज की बैठक हो गई हो तो,
शायद मैंने टीचरों के लाउंज में गर्म ब्रेड देखी थी।
आज की ज़रूरी बोर्ड बैठक के लिए शुभकामनाएँ।
धन्यवाद।
तुम किस बोर्ड मीटिंग की बात कर रहे हो?
इतनी सारी होती हैं कि…
-संगीत के बजट में कटौती वाली। -संगीत के बजट में कटौती वाली?
ज़रा रुको।
यह बेशक़ीमती है।
सैथ, तुमने मुझे दोबारा फ़ोन नहीं किया।
मैं थोड़ा व्यस्त था।
-तुम्हें मेरी डिज़ाइन कैसी लगी? -यह किसके लिए है?
मेरे टी-शर्ट छपाई के व्यवसाय के लिए।
ईमानदारी से बताना, क्या तुम इसके लिए 35 डॉलर ख़र्च करोगे?
पैंतीस डॉलर? एक टी-शर्ट के लिए?
बिल्कुल नहीं।
पर शायद मैं तुम्हारा सही ग्राहक नहीं हूँ।
सैथ, मुझे तुमसे बात करनी है। अभी।
आप संगीत के बजट में कटौती कर रहे हैं?
आप ऐसा कैसे कर सकते हैं? मुझे केवल यही विषय तो पसंद है।
मैं बजट में कटौती नहीं कर रहा।
स्कूल का बोर्ड कर रहा है। मैं उसे बचाने की कोशिश कर रहा हूँ।
-आप कर रहे हैं? सच में? -हाँ।
तुम मानो या न मानो, मुझे संगीत की परवाह है, बस गलियारे में नहीं।
-मैं कला को हटाना नहीं चाहता। -माफ़ कीजिए, मैंने बस मान लिया कि…
बाद में मुझे बोर्ड के साथ ज़रूरी बैठक में जाना है।
सब ठीक हो जाएगा। बस डॉक्टर हमें वापस पहले जैसा कर दे।
तो फिर चलते हैं।
मैं कनेक्शन को तीसरी बार जाँच लेती हूँ।
हम वापस ख़ुद बन जाएँ, उससे पहले मैं बस कहना चाहता हूँ…
मैंने आपके कालीन पर थोड़ा सॉस गिरा दिया था। और आपका नहाने का टब ख़राब हो गया, हालाँकि,
-शायद उसमें पहले से ही ख़राबी थी। -अभी केवल 24 घंटे हुए हैं।
-ठीक है। हम शुरू कर सकते हैं। तैयार? -हाँ।
ठीक है, अपनी आँखें बंद करो। ध्यान लगाओ।
कुछ नहीं हुआ। मैं अब भी सैथ हूँ।
ठीक है, डरिए मत।
मस्तिष्क में न्यूरॉन्स जटिल तरीके से उलझे हुए होते हैं
और यह नई तकनीक है। इसमें बस समय लगता है।
मुझे 45 मिनट में एक प्रस्तुतीकरण देना है। अब हम क्या करेंगे?
मेरे पास एक विचार है।
यह थोड़ा अजीब है, पर अगर मैं आप बनकर भाषण दूँ तो?
शायद हमारे पास और कोई विकल्प नहीं है।
मैं अच्छा काम करूँगा।
हमें संगीत के बजट को बचाना होगा।
वैसे, तुम्हें एक नोट लिखना होगा ताकि मैं क्लास से जल्दी निकल सकूँ।
ठीक है।
सुनो, थोड़ा समय है?
-मुझे तुमसे बात करनी है। ज़रूरी है। -क्या बात है?
टाइलर ने मुझे बताया कि परीक्षा के उत्तर चुराने का दोष तुमने अपने सिर ले लिया।
उसने ऐसा कहा?
उसने यह भी बताया कि तुमने उस पर इस चोरी का इल्ज़ाम लगाया।
तुमने ऐसा क्यों किया? तुम जानते हो वह मैं थी।
पता है, टाइलर को परेशान करने के लिए।
मुझे बचाने के लिए धन्यवाद।
मेरे पापा की नौकरी जाने के बाद पढ़ाई के लिए समय निकालना
बहुत मुश्किल हो रहा है।
वह नौकरी ढूँढते हैं और मैं घर की देखभाल करती हूँ,
बच्चों को संभालकर, टी-शर्ट के व्यापार से पैसे कमाने की कोशिश कर रही हूँ।
और इतना सब होने के बाद तुम बुरे अंक लेकर घर जाने की बात
सोच भी नहीं सकती थी।
यह कोई बहाना नहीं है। मुझे बहुत बुरा लग रहा है।
यह ग़लत था और मैं तुम्हें दोषी नहीं बनने दूँगी।
मैं बस उम्मीद कर रही हूँ प्रिंसिपल मुझे सख़्त सज़ा न दें।
वह अच्छे इंसान हैं। शायद तुम हैरान हो जाओ।
मुझे यक़ीन नहीं होता कि तुमने ऐसा किया। तुम वाकई अच्छे दोस्त हो।
-हैलो, जॉन। -हैलो।
हाँ।
यह कौन है?
यह सैथ है। यह हमारे संगीत के छात्रों में से एक है,
यह बहुत प्रतिभाशाली ड्रमर है, मतलब, बहुत ज़्यादा अच्छा है।
अभी इसका ऑटोग्राफ़ ले लेना चाहिए क्योंकि यह मशहूर होने वाला है।
ख़ैर, मुझे लगा कि इसे आज आना चाहिए
ताकि मुद्दे को एक शक़्ल मिल सके।
-हैलो। -स्वागत है, सैथ।
हम सुन रहे हैं, जॉन।
-"न्यूटन को तकनीक की राजधानी माना जाता है…" -दख़ल देने के लिए माफ़ कीजिए,
-पर मेरा मानना है कि आपके पास स्लाइड हैं, प्रिंसिपल। -मेरे पास हैं?
अरे, हाँ, हैं।
बेशक़, क्यों न तुम उन्हें चला दो।
मुझे बहुत ख़ुशी होगी, प्रिंसिपल।
"न्यूटन को तकनीक की राजधानी माना जाता है,
पर हमें हर तरह के विकास के महत्व को अनदेखा नहीं करना चाहिए।
कला, शारीरिक शिक्षा और संगीत एक छात्र के विकास के
अभिन्न अंग हैं।
जैसा कि आप चार्ट ए में देख सकते हैं,
संगीत को मस्तिष्क के स्वस्थ विकास, अकादमिक प्रदर्शन
और समग्र सकारात्मक मानसिकता से जोड़ा गया है…"
फिर से दख़ल देने के लिए माफ़ कीजिए।
आपसे बात कर सकता हूँ, प्रिंसिपल?
हाँ। बस एक मिनट।
मैं कोशिश कर रहा हूँ, पर यह बहुत उबाऊ है।
-मुझे इसे पढ़कर ही नींद आ रही है। -भाषण को भूल जाओ। मेरे पास बेहतर विचार है।
तुम जो हो वही रहो। बस वहाँ जाकर अपना बेहतरीन प्रदर्शन दो।
-जो कि क्या है? -क्लास का जोकर होना।
देखो, तुम में संगीत का जज़्बा तो पक्का है।
उन्हें वही दिखाओ।
भाषण को भूल जाइए।
इसमें कुछ तथ्य और आँकड़ें ही हैं जो हम सभी को सुला रहे हैं।
संगीत आँकड़ों के बारे में नहीं है। यह भावनाओं के बारे में है।
-आप क्या सुनते हैं? -मैं जैज़ सुनता हूँ।
कमाल है। थोड़ा माइल्स डेविस।
थोड़ा कोल्ट्रेन?
-पक्का आप भावुक हो जाते होंगे, है न? -हाँ।
आप क्या सुनती हैं?
मुझे रैप पसंद है।
आपसे यह उम्मीद नहीं थी, पर यह मस्त है।
मुझे 80 के दशक का सॉफ़्ट रॉक संगीत पसंद है।
बिल्कुल, आपको है। और इसके लिए आपको दोष नहीं दूँगा।
बात यह है कि संगीत हमारे जीवन का साउंडट्रैक है।
जब हम निबंध लिख रहे होते हैं या खाना बना रहे होते हैं
या माता-पिता के 15 बार कहने के बाद जब हम अपने कमरे साफ़ कर रहे होते हैं,
तब हम संगीत ही सुनते हैं।
जब हम दुखी होते हैं तो यह हमें ख़ुश करता है। इससे हमारा अकेलापन कम होता है।
हम इसे स्कूल से नहीं हटा सकते, क्योंकि अगर हमने इसे हटा दिया
तो हम अपने वजूद का एक बड़ा हिस्सा काट देंगे।
वाह।
मुझे नहीं पता था कि तुम्हें ड्रम बजाना आता है।
मैंने संगीत की क्लास में सीखा था। यह ब्लूज़ संगीत की धुन है।
शुरू करो, सैथ।
चलिए, साथ में ताली बजाइए।
चलो, संगीत को खुद के अंदर बहने दो।
बहुत बढ़िया। अब क्यों न एयर गिटार हो जाए?
यह मत कहना कि आप सब आईने के सामने हवा में गिटार नहीं बजाते।
मुझे पता है आप पक्का बजाते हैं।
बहुत अच्छे।
हाँ।
इस स्कूल में चल क्या रहा है?
अजीब है। बहुत ज़्यादा अजीब है।
तुमने कर दिखाया, सैथ।
वह केवल संगीत के बजट में कटौती को रोक नहीं रहे, बल्कि बजट बढ़ा रहे हैं।
मुझे पता है कि हमें कौन सा ड्रम सेट खरीदना चाहिए।
ठीक है, फिर से कोशिश करते हैं। अपनी आँखें बंद कीजिए।
स्थानांतरण पूरा हुआ।
मेरी कमर में दर्द हो रहा है। मैं अब मैं हूँ।
-और मैं फिर से देख सकता हूँ। -भगवान का शुक्र है।
यह कभी नहीं हुआ था।
मुझे तुम बनने की याद आएगी, सैथ।
होमवर्क के अलावा, फिर से बच्चा बनकर मज़ा आया।
पता है, अजीब बात है, पर शायद इसके कारण मैं बेहतर प्रिंसिपल बन पाऊँगा।
आप पहले से ही अच्छे प्रिंसिपल हैं।
मुझे लगता था कि आप बैठे रहते हैं और बच्चों की ज़िंदगियाँ दूभर बनाते हैं।
आप बनाते हैं, पर जानबूझकर नहीं।
आपका काम मुश्किल है और आप अच्छे से करते हैं।
मुझसे बेहतर।
मैंने लोगन से बात की और उसने बताया कि तुमने क्या किया।
हाँ, मुझे इसी बात की चिंता थी।
उस पर ज़्यादा सख़्ती मत कीजिएगा, ठीक है? वह बुरे हालातों से गुज़र रही है।
इसके परिणाम होंगे, लेकिन चिंता मत करो, वे निष्पक्ष होंगे।
उसको बचाना वाकई बेवकूफ़ी थी पर साथ ही बहुत बहादुरी का काम भी था।
वह ख़ुशक़िस्मत है कि तुम उसके दोस्त हो और मुझे गर्व है कि तुम मेरे छात्र हो।
गलियारे में मिलता हूँ।
एक और चीज़।
आपका नया सोफ़ा थोड़ा सा फटा हुआ है पर शायद वह पहले से ही ऐसा था।
उपशीर्षक अनुवादक: प्रसून